Hus tok fyr etter «Transformers»-eksplosjon
Den lokale TV-stasjonen KVUE melder at brannvesenet fra Austin og Pflugerville i Texas fikk slukket brannen uten at noen kom til skade. En person brakk imidlertid ankelen i tumultene som oppsto da loftet på huset tok fyr tirsdag. Ifølge en person på settet tok det 100 år gamle huset fyr i forbindelse med at de filmet en forsøksvis kontrollert eksplosjon på settet til «Transformers 4». Brannvesenet har foreløpig ikke bekreftet årsaken, men karakteriserer det hele som et uhell. E! Online skriver at skuespiller Mark Wahlberg og produsent Michael Bay ble evakuert fra stedet, og understreker at det er usikkerhet rundt årsaken til brannen. Samme nettsted skriver at stjernene var på plass i huset da de kjente røyklukt, og at en person i crewet så flammer på loftet. Filmen skal etter planen lanseres i juni 2014.
Et hus i Texas tok fyr på settet til filmen «Transformers 4», angivelig etter en kontrollert eksplosjon.